
ÎNCĂLZIREA GLOBALĂ, wow, ce subiect abstract şi controversat, mai ales că nici unul dintre noi nu simte direct 
efectele ei (poate cu mici excepţii ©). 


Este unul dintre lucrurile acelea care ne fac rău, dar pe care nimeni nu poate sa-l controleze de unul singur şi 
nici n-ar dispărea, chiar dacă toată lumea s-ar mobiliza (dar ar încerca să rezolve totul cu o singura acţiune). 

Este totodată una dintre situaţiile acelea pe care noi oamenii le provocăm şi tot noi putem să le influenţăm, 
(fiecare dintre noi), suma acţiunilor individuale făcând toată diferenţa. 

Desigur că statele lumii semnează tratate, ameninţă poluatorii cu sancţiuni şi pun în practică planuri de acţiune 
ambiţioase, concernele si companiile multinaţionale fac publice fel de fel de iniţiative prin care vor să ne 
convingă că-şi asumă responsabilitatea socială, dar adevărul e mult mai simplu : acţiunile sunt efecte ale unor 
alegeri şi decizii, iar alegerile şi deciziile nu sunt făcute şi luate de oamenii simpli, cei care suferă din cauza 
secetei (de foame), sau a inundaţiilor, uraganelor, sau altor urmări ale încălzirii globale, ci de liderii lumii, de 
preşedinţii marilor companii, de mogulii media, deci de oameni care nu se gândesc în primul rând la salvarea 
planetei, ci la analizele, graficele şi tablourile de date pe care le au în faţă, de toţi acei CEO, CFO, MBA, directori 
executivi, experţi, adviseri, chairmani şi alţi capi ai structurilor decizionale, financiare, politice, militare, care au 
ca priorităţi ţinte de vânzări, costuri, marja de profit, interesele acţionarilor, obiectivele grupului din spatele lor. 

Şi atunci ? Nu ne rămâne decât să luăm această luptă fiecare pe cont propriu (şi nu sîntem puţini, suntem 
câteva miliarde şi fiecare poate să facă câte ceva) şi să strângem rândurile, cei care gândim la fel. 

Nu este o misiune imposibilă, dimpotrivă, statisticile ne încurajează în acest demers. O mare parte din emisiile 
de gaze cu efect de seră sunt rezultatul direct al comportamentului indivial de consum, a ceea ce cumpărăm, a 
pungilor şi ambalajelor pe care le aruncăm, a felului în care trăim, în care ne deplasăm, ne încălzim, în care ne 
implicăm în această campanie de salvgardare, chiar dacă n-o vedem (încă) ca pe o luptă pentru supravieţuire. 

în plus, presiunea publică (a organizaţiilor ecologiste, a societăţii civile, a mass-mediei, etc) dar şi exemplele de 
bună practică, poveştile de succes, dovezile că se poate, îi vor face pană la urmă pe decidenţi să accepte că sunt 
reponsabili, să gândeacă altfel şi să ia decizii în consecinţă. 

Unii dintre cei mai puternici "influenceri" şi "contribuabili" sunt comunităţile urbane, cei de la câteva mii pînă 
la câteva milioane de locuitori ai unui oraş putând acţiona concertat, cu rezultate notabile pentru mediul lor. 

Până la urma nu este vorba numai despre noi, ci despre ceea ce vom lăsa copiilor noştri, şi asta merită tot 
efortul nostru (creativ / de voinţă / organizatoric / de timp / de energie / etc). 

Pentru început, câteva întrebări-cheie la care trebuie dat un răspuns documentat, pentru a-i convinge pe eco- 
sceptici că încălzirea globală nu este o falsă problemă. 

CÂT DE REALĂ/GRAVĂ/ACTUALĂ ESTE PROBLEMA ÎNCĂLZIRII GLOBALE ? 

Un studiu al Pew Research Center, publicat în 2015, arată că doar 50% din oamenii obişnuiţi cred în încălzirea 
globală, în timp ce 87% dintre cercetători consideră că acest fenomen este real. 

Unii oameni nu acceptă faptul că umanitatea este cea a accelerat încălzirea globală, ei văd asta ca pe un ciclu 
normal al Planetei, care a încălzit Terra şi a crescut nivelul mărilor şi oceanelor. 

Deşi amplă ca temă şi dominată de numeroase luări de poziţie, abordări ştiinţifice, statistici, mişcări ecologiste, 
reglementări, controverse, teorii ale conspiraţiei şi industrii cu multe zerouri, pe scurt, "încălzirea globală" se 
referă la efectele negative pe care activităţile umane le au asupra mediului (în general) şi ecosistemelor locale 
(în particular) şi, prin efectul de bumerang, se răsfrâng din nou asupra calităţii vieţii oamenilor mergând, în 
interpretările extreme, până la miza supravieţuirii speciei umane (ca efect final al încălzirii globale). 

Tehnic vorbind, încălzirea globală se referă la creşterea continuo a temperaturilor medii înregistrate ale 
atmosferei din imediata apropiere a solului, precum şi a apei oceanelor, constatată în ultimele două secole, 
dar mai ales în ultimele decenii. 



Temperatura medie a aerului din apropierea suprafeţei Pământului a crescut în ultimul secol cu 0,74 ± 0,18 °C. 
(nici România nu face excepţie, raportându-se creşteri ale temperaturii cu 0,5 °Cîn ultimii 100 de ani) 

EXISTĂ DOVEZI ALE FENOMENULUI DE ÎNCĂLZIRE GLOBALĂ ? 

Dovada cea mai bună a încălzirii globale o reprezintă însăşi fenomenele climatice extreme şi predictibilitatea lor 
redusă, datorate acesteia (un exemplu sunt incendiile de păduri, tot mai numeroase si mai întinse). Valurile de 
căldură sunt din ce în ce mai frecvente, durează tot mai mult, iar temperaturile sunt din ce in ce mai mari. 

Este corect să spunem aici că incendiile din păduri (sălbatice) pot avea şi cauze natuale (trăsnete, curgeri de 
lavă, combustia unor materiale naturale uşor inflamabile, etc) dar cele mai multe sunt cauzate de oameni. 
Astfel, peste 90% din incendiile sălbatice din Statele Unite sunt cauzate de oameni. Incendiile cauzate de om 
rezultă din focurile de tabără rămase nesupravegheate, arderea resturilor, ţigaretele neglijent aruncate şi 
actele intenţionate de incendiere (sursa - US National Park Service) 

Faptul că, statistic, incendiile sălbatice au scăzut ca număr şi suprafeţe afectate peste tot în lume, în condiţiile 
în care încălzirea globală a crescut, se datorează diversificării şi specializării echipamentelor, tehnicilor şi 
metodelor de adresare a acestor tipuri de incendii, creşterii capacităţii de intrvenţie a serviciilor pentru situaţii 
de urgenţă, structurilor de luptă împotriva incendiilor (pompieri) şi tehnologiei actuale (maparea satelitară). 

Totuşi, majoritatea studiilor relevă că activitatea industrială, creşterea populaţiei şi proliferarea maşinilor au 
dus la o creştere treptată a temperaturilor, situaţie care nu poate fi negată, întrucât se bazează pe măsurători. 

Astfel, cercetătorii de la Administraţia Naţională a Oceanulor şi Atmosfere din Statele Unite au raportat că 2014 
a fost cel mai cald an din ultimii 135 şi că în ultimii ani, la nivel global, temperaturile au fost cu 0,7 grade Celsius 
mai mari decât media. 

Cu excepţia anului 1998, cei mai calzi 10 ani din istorie au avut loc din 2000 încoace. Un efect direct al acestui 
fenomen este topirea gheţarilor din zona Arctică, sateliţii observând această micşorare din 1979 încoace. 
Comparând contururile din imaginile calotelor polare, rezultă că pierdem 12% din gheaţa arctică la fiecare 10 
ani aşa încât, în 2012, jumătate din gheaţa arctică prezentă şi studiată în 1979 dispăruse. 

înregistrările temperaturilor (care există din 1800 încoace) arata ca în ultimii cîţiva zeci de ani încălzirea s-a 
accelerat într-un ritm nemaivăzut de 1.000 de ani! 

"E foarte greu de crezut ca vom reuşi să menţinem încălzirea globală în limita agreată de naţiuni în 2015", 
afirma Gavin Schmidt, un om de ştiinţă din cadrul NASA, conform The Guardian. "Deja din 2016 temperatura 
medie globală a crescut cu aprox 1,4 grade Celsius faţă de cea din secolul XIX, apropiindu-se periculos de mult 
de limita maximă stabilită de 1,5 grade Celsius, agreată prin Acordul de la Paris. De altfel, fiecare lună, începând 
cu octombrie 2015, a venit cu un nou record". 

"Ce s-a întâmplat în ultimii 30 de ani este fara precedent in 1.000 de ani", explica Gavin Schmidt (director al 
Institutului Goddard pentru Studii Spaţiale, din cadrul NASA). " Nu exista nicio perioadă care sa fi trecut prin 
acest trend", a mai spus omul de ştiinţă. Pentru a menţine încălzirea globală în limita a 1,5 grade Celsius, 
trebuie ca emisiile de dioxid de carbon să fie urgent şi semnificativ micşorate, "ceea ce este foarte puţin 
probabil să se întâmple", explică Gavin Schmidt. Potrivit acestuia, "până acum nu s-au luat măsuri nici pentru 
ca emisiile să ducă la o încălzire de cel mult 2 grade Celsius. Prin urmare, viitorul e sumbru". 

Gavin Schmidt este de părere că exista un risc de 99% ca fiecare an următor să fie cel mai fierbinte an din 
istorie. în acest moment, recordul este detinut de 2015, care l-a "preluat" de la 2014. Avem de-a face, prin 
urmare, cu situaţia în care fiecare an vine cu un nou record de temperatură. 

"Trendul pe termen lung este cel care ar trebui să ne îngrijoreze şi nu există dovezi că acesta va trece. 
Dimpotrivă, exista destule lucruri care ne fac să credem că se va menţine", mai spune omul de ştiinţă. 
"Nu exista nici o pauză în aceasta încălzire (creştere a temperaturilor). Cei care cred ca procesul încălzirii se va 
opri, văd lumea în roz. E o problemă cronica a societăţii pentru următorii 100 de ani", mai afirmă Schmidt. 

Există oameni care neagă cu înverşunare existenţa fenomenului de încălzire globală (printre ei se numără şi 
Donald Trump), chiar şi din comunitatea ştiinţifică. însă procesul are loc sub ochii noştri, suntem martori, 
susţine NASA, care a realizat un clip ce sugerează clar acest lucru (video-clip-ul poate fi vizionat pe Youtube aici ) 

Poate că e greu sa ne dăm seama, existenţa noastră, ca indivizi, fiind scurtă pe Pământ. Apoi, tindem să ne 
pierdem în peisaj, fiecare dintre noi nefiind decât unul dintre cei 7,6 miliarde de oameni de pe Terra, însă 
realitatea e acolo şi e aceeaşi, indiferent cum ai privi-o. 

Iar NASA ţine să ne-o amintească, ori de cate ori are ocazia. Şi să puncteze faptul că, aşa cum stau lucrurile 
acum, nu au stat niciodată în timpul existenţei omului modern. Niciodată din 1880 şi până în 2013 nu a fost 
atât de cald. în special perioada 2013 - 2017 e cea mai fierbinte de până acum, un record absolut. 

Folosind datele adunate de la 6.300 de staţii meteo, NASA a realizat un clip sugestiv, de numai 36 de secunde, 
care arată crudul adevăr : dacă în secolul XIX şi prima jumătate a secolului XX lucrurile au stat relativ normal, 
constant, începând cu anii '80, au început să apară schimbări, zonele care în clip se nuanţează de la galben, la 
oranj şi apoi roşu devenind tot mai multe şi mai mari. 

în zonele roşii (care au cuprins o mare parte din emisfera nordică a planetei) temperaturile au crescut constant, 
iar semnalul de alarma sună acum fără oprire, avertizează oamenii de ştiinţă (în imagine - o captură de ecran). 



Dacă lucrurile vor sta ca şi până acum, atunci clima se va încălzi într-un ritm de cel puţin 20 de ori mai rapid 
decât media din ultima sută de ani, arată NASA. 

Un alt studiu recent a arătat că e nevoie de numai cinci ani în care nivelul emisiilor de dioxid de carbon să se 
păstreze la acelaşi nivel, pentru ca şansa de a menţine încălzirea globală în limita a 1,5 grade Celsius să fie pur 
şi simplu spulberată. Practic, dacă in următorii trei ani nu facem nimic, intrăm pe un drum fără întoarcere. 

Cert este faptul că ceea ce exploatăm excesiv (de exemplu pădurile) cât şi ceea ce "aruncăm" în mediul 
înconjurător (indiferent că sunt pet-uri, gaze de eşapament, deşeurile ramase după picnic sau apele reziduale 
ale unui oraş), ne afectează direct viaţa şi, mai grav, pun în pericol şansele generaţiilor viitoare de a beneficia 
de aceleaşi resurse ca şi noi, de a avea aceleaşi oportunităţi de dezvoltare. 

UNDE POATE DUCE ACEASTĂ SITUAŢIE ? 

încălzirea globală are presupuse efecte profunde în cele mai diferite domenii. Ea va determina ridicarea 
nivelului mării, extreme climatice, topirea gheţarilor, extincţia unor specii şi, nu în ultimul rând, schimbări 
privind sănătatea oamenilor. 

Deja mările au un nivel crescut din cauza topirii gheţii din Groenlanda, Antarctica şi Alaska şi dacă ritmul 
continuă, unele oraşe (cum ar fi Miami), ar putea ajunge sub ape până în 2050. 

Mai mult, cu cât creşte poluarea, cu atât oceanele devin mai acide şi organismele din ele mor. Practic, până la 
finalul secolului, ecosistemele s-ar putea transforma definitiv, catastrofa ecologică putând afecta (prin scăderea 
drastică a populaţiilor de peşte oceanic) mai mult de 1/3 din populaţia lumii. 

Un alt efect negativ important şi una dintre principalele consecinţe ale încălzirii globale este seceta urmată, 
în cazurile cele mai grave, de deşertificarea zonelor verzi. 

Deşertificarea este definită în Convenţia ONU pentru Combaterea Deşertificării drept "degradarea terenurilor 
din zonele aride, semiaride şi subumede-uscate ca rezultat al acţiunii diferiţilor factori, inclusiv ai schimbărilor 
climatice, precum şi datorită activităţilor umane". Degradarea solului în zonele uscate este definită ca o 
reducere sau diminuare a productivităţii biologice sau economice. 

Practic, deşertificarea este acel proces de distrugere a solului şi extindere a deşertului. Acest fenomen 
afectează o treime din suprafaţa terestră şi peste 1 miliard de oameni. 

Semnalele care anunţă deşertificarea sunt: reducerea rezervelor de apă din sol / distrugerea covorului vegetal 
care acoperă solul / degradarea solului din cauza accentuării proceselor de eroziune, salinizare, etc / înaintarea 
dunelor. 

Cauzele principale ale deşertificării sunt: încălzirea globală şi modificarea regimului precipitaţiilor atmosferice / 
activităţile antropice (suprapăşunatul, creşterea rapidă a populaţiei, etc) / sărăcia / cultivarea excesivă / lipsa 
mijloacelor alternative de subzistenţă 


Efectele deşertificării sunt: scăderea fertilităţii solului, distrugerea biomasei / producţii alimentare scăzute şi 
apariţia problemelor legate de lipsa hranei / scăderea stării de sănătate a populaţiei şi riscul de apariţie a unor 
epidemii / apariţia faptelor ilegale şi a conflictelor 



Fără îndoială planeta se încălzeşte, iar climatologii avertizează că lucrurile vor merge din rău în mai rău. 
Un nou studiu arată că planeta noastră va deveni o seră, din cauză că topirea permafrostului va duce la emisii 
masive de metan, care vor încălzi Pământul la un nivel numit "dezastruos". 

"Vor fi afectate serios ecosistemele, societatea, dar şi economia", se arată într-un raport publicat de PNAS 
(Proceedings of the National Academy of Sciences of the United States of America) în august 2018. 
"Şi ne este clar încă de pe acum ca efectul va fi unul de domino", a explicat unul dintre autorii studiului, 
Johan Rockstrom. "Fenomenul, odata început, va fi dificil sau imposibil de oprit", a mai spus el. 

E nevoie de o încălzire globală de numai 2 grade Celsius faţă de cea înregistrata în perioada pre-industrială 
pentru ca toate aceste lucruri să se întâmple. în prezent, suntem cu 1 grad Celsius peste limita de atunci, 
prin urmare, mai e foarte puţin până ce păşim în zona inevitabilului. 

5 CONSECINŢE DRAMATICE ALE ÎNCĂLZIRII GLOBALE ASUPRA LUMII 


Efectele devastatoare ale schimbărilor climatice ameninţă miliarde de oameni condamnaţi de acestea la 
sărăcie, anunţa un raport publicat în 2015 de Banca Mondială. Persoanele cele mai afectate de aceste 
schimbări climatice vor fi cele care deja se luptă cu sărăcia, dar efectele se vor răsfrânge şi asupra populaţiei 
care locuieşte în zonele tropicale şi asupra comunităţilor marginalizate, declara fostul preşedinte al Irlandei, 
Mary Robinson, citat de "The Guardian". 

Fenomenele meteorologice extreme alimentate de încălzirea globală ar putea pune stăpânire pe întreaga 
suprafaţă a Pământului, iar printre acestea se numără atât perioadele de căldură extremă şi secetele, cât 
şi viscolele şi furtunile devastatoare, arată "Live Science". Un studiu recent arăta că, în acest secol, regiunile 
Asiei şi Coastei de Est a Statelor Unite sunt expuse pericolului de a fi lovite mult mai frecvent de uragane 
puternice. Cercetarea preconizează că cele mai afectate regiuni vor fi cele din zona Pacificului de Nord, 
Atlanticului de Nord şi din zona de sud a Oceanului Indian. 

Creşterile dramatice de temperatură afectează zonele arctice şi favorizează topirea gheţarilor, de exemplu în 
regiunea Oceanului Arctic. De asemenea, gheţarii din jurul vârfului Everest au fost afectaţi de efectele încălzirii 
globale, scăzând cu aproximativ 13% în ultimii 50 de ani. Chiar şi locuitorii din zona Alpilor Elveţieni sunt expuşi 
ameninţărilor apărute pe fondul topirilor gheţarilor din regiune. 

Pe fondul încălzirii globale, problema asigurării hranei ar putea deveni tot mai îngrijorătoare. Seceta ar putea 
contribui la scăderea productivităţii în segmentul agriculturii, lucru care ar putea afecta, de asemenea, industria 
produselor lactate, arată "Climate Hot Map". Solul afectat de secetă riscă să devină impracticabil din cauza 
scăderii fertilităţii. De asemenea, creşterea temperaturilor determină apariţia necesităţii irigării pământului 
cu o frecvenţă mai mare, lucru care creşte şi costurile de producţie, şi naşte şi conflicte cu privire la resursele 
de apă. Posibilitatea micşorării sau chiar dispariţiei sezonului rece poate conduce la creşterea alarmantă a 
insectelor şi plantelor dăunătoare culturilor agricole care se pot reproduce astfel mai des şi pot trăi mai mult. 
Consecinţele negative rezultă şi din cauza precipitaţiilor abundente, prin favorizarea apariţiei inundaţiilor. 

încălzirea globală va avea un impact major şi asupra vieţii diverselor specii de animale. De exemplu, urşii polari 
sunt afectaţi de topirea gheţii, notează "Live Science". Un studiu arăta că puii de urşi polari sunt expuşi la un 
risc cu 45 de procente mai mare de a muri, în cazul în care trebuie să înoate 48 de kilometri, faţă de puii care 
înoată pe distanţe mai scurte şi al căror risc de a muri scade la 18%. Aceste animale sunt nevoite să înoate chiar 
şi 12 zile din cauza fragilităţii gheţii din regiunea Oceanului Arctic. 

Tot pe fondul creşterii temperaturilor, vor fi expuse riscului infectării cu bacterii specifice zonelor tropicale şi 
subtropicale, aproape o treime din animalele lumii fiind ameninţate cu dipariţia până în anul 2080 din cauza 
modificărilor climatice, conform unui raport publicat în jurnalul "Nature Clime Change". 

Acestea sunt doar cinci consecinţe importante şi alarmante ale încălzirii globale. Impactul asupra oamenilor şi a 
întregii planete nu se opreşte însă aici, iar efectele creşterii temperaturilor sunt tot mai vizibile. 

DE UNDE ŞTIM CĂ ÎNCĂLZIREA GLOBALĂ ESTE CAUZATĂ DE GAZELE CU EFECT DE SERĂ ? 


De la oamenii de ştiinţă. Desigur, şi aici există alte teorii şi contra-opinii, dar atât comunitatea ştiinţifică cât şi 
cvasi-majoritatea organizaţiilor internaţionale (de ex Organizaţia Naţiunilor Unite - ONU, Organizaţia Mondială 
a Sănătăţii - OMS, Organizaţia Mondială a Comerţului - OMC, Grupul celor 8 - G8, Organizaţia Meteorologică 
Mondială, etc) recunosc iminenţa şi natura problemei, cât şi necesitatea luării de măsuri ferme şi imediate. 

Deci fenomenul de încălzire este cvasi-unanim acceptat, şi de oamenii de ştiinţă şi de factorii de decizie. 

Cu toate că există diverse explicaţii asupra cauzelor procesului, opinia dominantă este că încălzirea se 
datorează activităţii umane, în special prin eliberarea de dioxid de carbon în atmosferă, prin arderea de 
combustibili fosili, ceea ce duce la creşterea concentraţiei gazelor cu efect de seră , în special în ultimii 
50 de ani, când se dispun de date detaliate, acest lucru fiind evident. 

Grupul interguvernamental de experţi în evoluţia climei (în engleză Intergovernmental Panel on Climate 
Change (IPCC), constituit în 1988 de către Organizaţia Meteorologică Mondială, este un organism ştiinţific 
însărcinat cu evaluarea riscurilor pe care efectele activităţii umane le aduc referitor la încălzirea globală), afirmă 
că cea mai mare parte a creşterii temeperaturilor medii în a doua jumătatea a secolului al XX-lea se datorează 
probabil creşterii concentraţiei gazelor cu efect de seră de provenienţă antropică. Ei consideră că fenomenele 
naturale (cum ar fi variaţiile solare şi activitatea vulcanică au avut un mic efect de încălzire până în anii '50, dar 
după efectul a fost de uşoară răcire. 

Este de menţionat aici că teoria încălzirii globale antropice (datorată oamenilor) este contestată de unii oameni 
de ştiinţă şi politicieni, exponenţii cei mai cunoscuţi fiind Claude Allegre respectiv Vaclav Klaus. Există adepţi ai 
teoriei conspiraţiei care cred că totul este doar un pretext al elitelor mondiale de a cere taxe împotriva poluării. 

Aceste opinii se bazează pe câteva infirmări ale predicţiilor şi pe unele măsurători. De exemplu, deşi s-a afirmat 
că în 2013 calota glaciară arctică va dispărea definitiv, ea este în prezent cu 60% mai întinsă decât în 2012, (cu 
1,6 milioane km2 mai mult), marginile sale aproape unind Canada şi Rusia. 

Dar să revenim la subiect : efectul de seră este fenomenul natural prin care o parte a radiaţiei în infraroşu 
este reţinută de atmosfera terestră, datorită stratului de gaze cu efect de "oglindă", care reflectă înapoi 
această radiaţie. 

în imaginea de mai jos (sursa : Wikipedia) sunt prezentate fluxurile termice în atmosferă, în regim stabilizat (în 
sensul că, din radiaţia solară incidenţă, aprox 31% este reflectată de atmosferă şi sol, restul fiind reţinut în 
atmosferă, 42% din aceasta fiind radiată în afara atmosferei, iar diferenţa de 58% se reîntoarce pe Pământ 
datorită efectului de seră, în acest fel închizîndu-se bilanţul energetic) 

Altfel spus, gazele cu efect de seră au avut dintotdeauna şi au în continuare un rol esenţial în asigurarea 
echilibrului actual, făcând ca temperatura medie a Pământului să fie cu cca. 33 °C mai mare decât ar fi în lipsa 
lor (adică este de cca. +15 °C în loc să fie de -18 °C). în acest sens, efectul de seră este benefic, el asigurând 
încălzirea suficientă a Pământului pentru a permite dezvoltarea sistemelor biologice (plantelor) aşa cum le 
cunoaştem noi azi. 

Dacă însă concentraţia gazelor cu efect de seră creşte, echilibrul prezentat este perturbat, diferenţa de flux 
termic se acumulează în atmosferă, care astfel se încălzeşte. 

De aceea, termenul de „efect de seră" este folosit cel mai adesea în vorbirea curentă pentru a evidenţia 
contribuţia unor anumite gaze, emise natural sau artificial, la încălzirea atmosferei terestre prin modificarea 
permeabilităţii atmosferei la radiaţiile solare reflectate de suprafaţa terestră. 


Principalul element responsabil de producerea efectului de seră sunt vaporii de apă, cu o pondere de 36-70 % 
(care rămâne totuţi în echilibru) urmaţi de dioxidul de carbon (C02), cu o pondere de 9 - 26 %, metanul (CH4), 
cu o pondere de 4-9 % şi ozonul (03), cu o pondere de 3-7%. Alte gaze care produc efect de seră (însă cu 
ponderi mult mai mici), sunt protoxidul de azot (N20), hidrofluorocarburile (HFCs), perfluorocarburile (PFCs) şi 
hexafluorura de sulf (SF6). De precizat că, la fel ca circuitul apei în natură, există şi un circuit al carbonului: 




în ultimii 100 de ani echilibrul acestui circuit s-a alterat, în cea mai mare parte datorită intervenţiei omului 
(emisiilor artificiale de carbon generate de zootehnie, defrişări, arderea combustibililor fosili, industrie, etc), 
legătură cauzală ce nu poate fi negată, întrucât activitatea umană din perioada industrializării a dus la : 


emisii de dioxid de carbon ca urmare a arderii combustibililor fosili pentru transport, încălzire, 
climatizare, producerea curentului electric în termocentrale şi în industrie 
creşterea emisiilor de C02 este agravată de defrişări (care se datorează tot activităţii omului), 
care eliberează carbonul înmagazinat în copaci şi reduc cantitatea de C02 absorbită frunze 
emisii de metan, ca urmare a activităţilor agricole (cum ar fi creşterea animalelor sau cultivarea 
orezului) 

scăpări de gaz metan (prin neetanşeităţile conductelor de transport şi distribuţie) 
eliberarea de carbon ca urmare a lucrărilor mari de infrastructură, a escavaţiilor, a utilizării 
solului, a pământului în sine 

emisii de N20 ca urmare a folosirii îngrăşămintelor chimice şi a arderii combustibililor fosili 
emisii de compuşi halogenaţi datorită utilizării freonului în instalaţiile frigorifice şi cele pentru 
stingerea incendiilor şi ca agent de propulsie în unele butelii pentru sprayuri 
utilizării hexafluorurii de sulf ca protecţie împotriva arcurilor electrice 

creşterea concentraţiei aerosolilor, ca urmare a activităţilor industriale (de exemplu mineritul 
la suprafaţă) 

De exemplu, în perioada 2000 - 2004 dioxidul de carbon rezultat prin arderea combustibililor fosili, a provenit 
din următoarele surse : arderea cărbunelui - 35%, arderea combustibililor lichizi - 36%, arderea combustibililor 
gazoşi - 20%, transport maritim şi aerian - 4%, producţia de ciment - 3%, instalaţiile de faclă la extragerea şi 
prelucrarea hidrocarburilor -1%, alte hidrocarburi -1 %. 

Ca urmare a acestor activităţi, de la începutul revoluţiei industriale concentraţia de dioxid de carbon a crescut 
cu 32 %, nivelurile atinse fiind comparabile cu cele de acum 20 de milioane de ani (!). 

Un alt factor agravant îl constituie defrişările (despăduririle), lată, mai jos, câteva exemple din toată lumea : 



Bolivia (imagine satelit) Mexic (prin ardere) Tropice (pt mangal) Tanzania (prin tăiere) România (exploatare) 

Pe plan mondial, masa lemnoasă exploatată este utilizată în proporţie de 80-90% in scopuri industriale (acest 
procent incluzând, în afară de mobilă şi alte produse din lemn, construcţiile şi industria hârtiei şi ambalajelor, 
Romania valorificând industrial cam 80% din producţia de lemn). 

Aprox 17% din materialul lemnos este folosit pentru fabricarea hârtiei şi, pentru asta, este tocat un volum uriaş 
de masă lemnoasă. Astfel, pentru producerea unei tone de hârtie obişnuita sunt necesari 20 de copaci, pentru 
a obţine o tona de hârtie de imprimanta sunt necesari 24 de copaci, iar pentru o tona de hârtie de ziar sunt 
taiati 12 copaci. Deşi in multe zone unde se fac defrişări se replanteaza puieti, acestora le trebuie intre 30 si 50 
de ani pentru a ajunge la maturitate. 

CÂT DE MULT INFLUENŢEAZĂ DEFRIŞĂRILE CALITATEA AERULUI Şl CONCENTRAŢIA DE BOXID DE CARBON ? 

în primul rând, pădurea "consumă" bioxid de carbon şi "fabrică" oxigen. Anual, covorul vegetal al planetei 
(păduri, culturi agricole, ierburi, vegetaţie acvatică etc.) produce peste 23 miliarde de tone de oxigen, din care 
peste 60% sunt generate de păduri (în Romania circa 40 mii de tone). Un fag de 25 m inaltime şi cu un diametru 
al coroanei de 15 m, de ex, produce într-o oră 1,7 kg de oxigen, adică necesarul unui om pentru 3 zile. 

Apoi, este vorba despre bioxidul de carbon ţinut captiv de copaci, în procesul de despădurire 38% din C02 
absorbit eliberându-se imediat. Pădurile sunt o verigă esenţială în ciclul global al carbonului, prin capacitatea 
de a absorbi C02 din atmosferă (prin fotosinteză) şi de a-l stoca în biomasa proprie, în sol şi în litieră, 
reprezentând astfel cel mai mare rezervor de carbon din biosfera terestră. Din cantitatea de C02 stocată de 
un copac, aprox 75% este masă lemnoasă şi biomasă (trunchi, crengi, frunze), 25% fiind blocat în rădăcini şi sol. 

în al treilea rând, o cantitate masivă de gaze toxice (inclusiv bioxid de carbon) este degajat în atmosferă prin 
arderea lemnului, ţări ca Albania, Grecia (şi chiar Italia) folosind între 50 si 70% din producţia de lemn în scopuri 
energetice. Gazele rezultate în urma arderii lemnului conţin în principal bioxid de carbon (C02), azot (N2), apă 
(H20), oxid de carbon (CO), bioxid de sulf (S02), oxizi de azot (NOx) şi funingine (particule nearse de carbon). 

în plus, în afară de combustibilul propriu-zis, arderea consumă şi aer (0,6 kg pentru fiecare kg de lemn !) şi 
eliberează numeroşi compuşi organici, gaze şi particule în suspensie, la fel de dăunători pentru mediu şi om, 
principalele substanţe rezultate în urma arderii lemnului cât şi efectele lor fiind prezentate în tabelul următor : 

SuWanţJi 

Caracteristici 

Surse 

Efecte 

Oxid de azot 
(NO) 

Gaz incolor şi inodor 

Procese de ardere la 
temperaturi ridicate: 
instalaţu de ardere şi 
mijloace de ttansport 

— smoe fo foc bunic: 

— efect de seră: 

— afectează aparatul 
respirator 

— paeciusor al NQi 

Dioiîd de 
azot 

(NOz) 

Gaz brun. înecăcios. cu 
miros caracteristic 

Oxidul de azot 
produs pnn aide re 

— sEEiog fotocbimic: 

— toxic la concentram. 

man 

Piotoxid de 

azot 

asioy 

Gaz incolor, ne inflamabil 
cu miros dulceag 

Procese de ardere 

- efect de sera (de 310 
on mai puternic decât 
COz); 

- distingerea sUatului 
de ozon 

Bioxid de 

sulf 

(SOi) 

Gaz incolor, cu miros 
puternic imepător 

Arderea 

combustibililor cu 
conţinut de sulf 

— iiitant pentm cade 
respu'atoru: 

— produce acid sulfuros 

<n 2 so 2 ) 


Substanţa 

Caracteristici 

Surse 

Efecte 

Trîtaiid de 

sulf 

(SOi) 

Gaz mcolor 

Oxidarea dioxidului 
de sulf 

- se combină cu 
vaporii de apă din aer 
ţi produce acid 
sulfuric (H 2 SO 4 ), 

pLincip aJ a cauză a 
ploii acide; 

- coroziv. atacă 
structurile metabce şi 
construcţiile in 
general: 

- afectează vegetaţia; 

- generează probleme 
respiratorii 

Mtmosid de 
carbon 

(CO) 

Gaz incolor şl inodor 

Arderea incompletă 
a carbonului din 
combustibili 

- toxic sau le tal la 
concentrării urni 

3 

Ozon 

(Oi) 

Gaz mcolor cu miros 
caracteristic 

Acţiunea razelor 
solare asupra 
oxrzilar de azot ţi 
hidrocarburilor 
(smogul fotocbimic) 

— puternic oxidant, 
afectează vegetaţia şi 
materialele; 

— generează probleme 
respira toiii: 

— efect de seră 

Hidrocarburi 

(C-HJ 

C ompuşL organicL eazoşL 

Arderea incompletă 

- pot provoca iritării 
ale căilor respirat om 
ţi ale ochilor: 

- expunerea 
îndelungată provoacă 
cancer 

Particule in 
suspensie 

Orice particule de mici 
dimensiuni (1 ... 500 pm): 
fiinmnne. cenuşă, praf etc. 

Arderea 

combustibililor solizi 

- agravarea 
deficientelor cardio- 
repiratoirL 

— unele efecte toxice 


Sursa : 


Procese de ardere, Bogdan Horbaniuc, Gheorghe Dumitraşcu, laşi, 2008 

AŞA Şl ? CE TREABĂ AVEM NOI CU ÎNCĂLZIREA GLOBALĂ ? 


Nici mediul natural şi antropic din România nu va fi ocolit de aceste consecinţe (într-o formă sau alta), încălzirea 
globală afectând deja litoralul României. Astfel, potrivit experţilor de la NASA, nivelul Mării Negre va creşte în 
următorii 50 de ani cu aproape un metru şi jumătate (!), iar apa va fi mult mai puţin sărată şi, ca urmare, se va 
încălzi şi răci mai uşor. 



Când, în iarna lui 2010, Marea Neagră a îngheţat sute de metri în larg, oamenii s-au bucurat, imaginea fiind 
spectaculoasă. Nu la fel de încântaţi au fost însă oamenii de ştiinţă, care ne-au atras atenţia că, în ultimii 50 de 
ani, desalinizarea a făcut ca apa să îngheţe de cel puţin 15 ori ! 



Mai mult, oamenii de ştiinţă atrag atenţia că schimbările de climă la nivel global fac ca temperatura apei din 
Mărea Neagră să crească cu 0,02 grade anual. Această situaţie afectează în mod negativ vegetaţia şi fauna, 
dezvăluie specialiştii (algele se dezvoltă mai mult în apa tot mai dulce, fauna existentă are de suferit însă, ca un 
element de echilibare, apar şi specii noi). 

Fenomenul îşi are originile chiar la poli, unde calota glaciară dispare bucată cu bucată. Desalinizarea Mării 
Negre este reală şi are legătură cu încălzirea globală, atrage atenţia NASA, care a surprins imagini din spaţiu cu 
apa de aici, în culori de smarald : 



Sursa : 


Agerpres / NASA 

întrucât ţara noastră nu este una puternic industrializată şi nici producţia de energie în termocentrale, 
respectiv zootehnia, nu au ponderi însemnate în amprenta noastră de carbon, defrişările (în special cele ilegale 
dar şi ca volum al exploatării - 3 ha de pădure/oră) constituie, de departe, cea mai mare problemă de mediu din 
România, numărul cazurilor de tăieri ilegale de arbori înregistrate în 2015, ajungând la aproape 100 de 
raportări pe zi, potrivit celui mai recent raport Greenpeace, publicat în 2016, care include şi o hartă naţională a 
defrişărilor ilegale : 



Cotidianul "Gândul" mai scris că primele două decenii de după '90, din pădurile statului şi din cele private s-au 
tăiat ilegal 80 de milioane de metri cubi de lemn care le-au adus hoţilor câştiguri de circa 5 miliarde de euro 
(echivalentul a 21,5 miliarde de lei), dacă presupunem că lemnul a fost vândut cu cel mai mic preţ, de 70 de 
euro pe metru cub. Cifra apare într-un Raport de audit privind "Situaţia patrimonială a fondului forestier din 
România, în perioada 1990 - 2012" realizat de Curtea de Conturi. Sumele obţinute de pe urma furturilor au 
fost însă în realitate şi mai mari, după cum recunosc şi reprezentanţii Curţii de Conturi, pentru că mulţi dintre 
arborii tăiaţi în România au ajuns peste hotare, în state din Nordul Africii şi din Europa, după ce au fost vânduţi 
mai scump. 

Totodată, în ultimii 21 ani, peste 32,66 de milioane de tone de lemn, de la rumeguş, butuci, vreascuri sau 
placaje, până la foi de furnir şi la alte produse fabricate din lemn au luat calea exportului, potrivit datelor 
furnizate la Institutul Naţional de Statistică (INS) şi centralizate de "Gândul". 

Din estimările făcute de "Gândul", cele 80 de milioane de metri cubi de lemn tăiate ilegal înseamnă peste 26 
de milioane de copaci cu o înălţime de 30 de metri şi cu o vârstă de aproximativ 50 de ani. Având în vedere 
că pe un hectar de pădure se află 450-500 de metri cubi de lemn, înseamnă că au fost defrişate ilegal cel puţin 
160.000 de hectare. 

în 1800, suprafaţa împădurită a provinciilor istorice româneşti era de 8,5 milioane de hectare şi reprezenta 36% 
din teritoriul lor. Această suprafaţă a fost redusă continuu. în vara lui 2012, suprafaţa fondului forestier a ajuns 
la 6,35 milioane de hectare, dintre care 3,2 milioane de hectare se aflau în proprietatea publică a statului şi 
1,02 milioane de hectare în proprietatea publică a unităţilor administrativ-teritoriale. în proprietatea privată 
existau 2,2 milioane de hectare. 

Daca, pana la sfârşitul secolului al XlX-lea, teritoriul României era acoperit în proporţie de 80% cu păduri, 
în prezent a ajuns sa acopere doar un sfert din suprafaţa tarii, Romania situandu-se sub media europeana 
de 30% (ca suprafaţa ocupata de păduri, Romania se plaseaza pe locul 10 in Europa). Pădurile din România 
acoperă acum aproape 7 de milioane de hectare, volumul total de masă lemnoasă al pădurilor din ţara noastră 
este cu puţin peste de 1 miliard de mc, dar potenţialul anual de exploatare de sub 20 milioane mc. 

Nici anotimpurile nu mai sunt la fel. Roxana Bojariu (climatolog), expert al Grupului Interguvernamental pentru 
Schimbarea Climei (IPPC), spune că numărul zilelor de îngheţ (numărul anual de zile cu temperatură minimă 
zilnică sub 0 9 C) a scăzut în mod semnificativ, iar durata de strălucire a Soarelui a crescut semnificativ (ceea ce 
înseamnă o tendinţă de reducere a acoperirii cerului cu nori) pe o mare parte a suprafeţei României, iarna, 
primăvara şi vara. Grosimea stratului de zăpadă tinde să scadă deasemeni în mod semnificativ, în centrul, 
vestul şi nordul ţării, tendinţe descrescătoare fiind prezente şi pe suprafeţe mai mici din sudul şi estul ţării. 

Chiar şi mai grav, se modifică şi statisticile fenomenelor extreme. Frecvenţa, intensitatea şi persistenţa valurilor 
de căldură au crescut semnificativîn ultimele două decenii, comparativ cu cele precedente, mai ales în regiunile 
din afara arcului carpatic. Frecvenţa şi intensitatea secetelor tind, de asemenea, să crească. 

Seceta - unul dinte cele mai grave efecte ale încălzirii globale, nu a ocolit nici ea România chiar dacă, în 
ce ne priveşte, nu putem vorbi de deşertificare, ci de aridizare, adică de o diminuare a cantităţilor de apă. 
"Deşertificarea este posibilă în zone precum sudul Greciei sau sudul Spaniei. în România, în ultimii 15 ani, 
frecvenţa anilor secetoşi este mai mare", spune Cătălin Simota, directorul Institutului de Pedologie. 

"Faptul că sunt ani uscaţi se suprapune şi cu extreme de ploi. Nu plouă trei luni, apoi vine o ploaie de şase 
ceasuri. Astfel de fenomene sunt şi ele produse de schimbările climatice, iar aridizarea acţionează asupra lor. 
Se modifică toate fluxurile de vapori dintre pătura terestră şi atmosferă şi se creează condiţii pentru fenomene 
excepţionale", spune specialistul, care adaugă că fenomenul de aridizare din ţara noastră poate fi observat mai 
ales după 1980 (sursa : Cum afectează încălzirea globală România şi ce nu fac autorităţile, Roxana Bucata, TotB) 

CE ÎNSEAMNĂ AMPRENTA DE CARBON Şl CUM SE CALCULEAZĂ 

Pentru a avea un instrument de măsură a acestor efecte nocive şi un sistem de referinţă internaţional unitar, a 
fost introdus conceptul CARBON FOOTPRINT adică "amprenta de carbon" şi s-au convenit prin tratate ţinte de 
reducere a acesteia. 

Amprenta de carbon reprezintă cantitatea totală de gaze cu efect de seră (GES) - în principal dioxid (sau bioxid) 
de carbon şi metan, pe care o organizaţie, un eveniment, produs, companie, o ţară, etc (exprimată în tone per 
capita) o emite într-un anumit interval de timp, prin activităţile umane (şi industriale) desfăşurate. 

Gazele cu efect de seră sunt rezultatele diverselor activităţi pe care omul le face la scară mare, ca urmare a 
industrializării, urbanizării şi progresului tehnologic : alimentaţia, agricultura, transporturile, consumul de 
combustibili, procesarea alimentelor, fabricarea industrială a unor produse sau chiar obţinerea energiei, 
folosirea unor materiale instabile (de exemplu plasticul, polistirenul, materialele fotosensibile, etc), exploatarea 
clădirilor, diverse servicii, etc. 

Amprenta de carbon se poate calcula atât la nivel global cât si la nivel de gospodărie sau comunitate (oraş, 
regiune, ţară) sau chiar al unor activităţi individualizate (evenimente, zboruri cu avionul, etc). în funcţie de 
consumurile specifice şi combustibilii folosiţi, dar şi de ceea ce rezultă în urma acestor activităţi sau produse 
(reziduuri, gaze, etc) se obţin cantităţile de C02 emise pentru realizarea lor (există numeroase aplicaţii online 
de calcul al amprentei de carbon). 

Pentru a aşeza lucrurile într-un context scalabil să consemnăm că, în timp ce amprenta de carbon la nivel global 
e de aproximativ 5 tone (per capita), media europeană depăşeşte 13 tone, iar în Australia este peste 25 tone pe 
cap de locuitor! Situaţia emisiilor pe ţări este prezentată în infograficul următor: 

După cum se vede, cele mai mari emisii de C02 le au SUA, urmate de China, Rusia, India şi Japonia. Emisiile 
mari ale SUA se datorază economiei sale, bazată în cea mai mare parte pe petrol, iar ale Chinei şi Rusiei, 
industriei lor energetice, bazată pe arderea cărbunilor. Pe cap de locuitor, emisiile corespund practic nivelurilor 
industrializării. 

Ca să ne raportăm la efecte, dacă presupunem ca în 2050 populaţia globului se va situa în jurul cifrei de 9-10 
miliarde de oameni, pentru a limita încălzirea globală la 2°C, e nevoie să reducem amprenta de carbon la 
jumătate (2-2,5 tone/capita). 

Prima acţiune concertată de combatere a fenomenului a avut loc în anul 1992 la Rio de Janeiro, prin semnarea 
Convenţiei - cadru a Naţiunilor Unite asupra Schimbărilor Climatice (UNFCCC). 

Cea mai importantă convenţie referitoare la reducerea amprentei de carbon rămâne Protocolul de la Kyoto - 
un tratat internaţional adoptat în 1997 la Kyoto şi intrat în vigoare (produce efecte) din 2005, tratat care 
extindea cadrul UNFCCC şi care angaja cele 192 de ţări semnatare să reducă emisiile de GES (bazat pe 
consensul ştiinţific ca încălzirea globală este o realitate şi că este foarte probabil că emisiile de bioxid de carbon 
au cauzat-o), la un nivel (concentraţie) care să prevină producerea de interferenţe periculoase cu sistemul 
climatic global. 

Protocolul reglementa următoarele gaze cu efect de seră : dioxidul de carbon, metanul, oxidul de azot, 
hidrofluorocarburile, perfluorocarburile şi sulfatul hexafluorid. Acelaşi protocol permite statelor poluatoare să 
"cumpere" aer curat, prin sistemul certificatelor verzi de la producătorii de energie regenerabilă. 

După trecerea primei perioade de angajament a Protocolului (2008-2012), a fost convenită o a ll-a perioadă 
(printr-o înţelegere cunoscută ca Amendamentul Doha), când 37 de state şi-au asumat ţinte individuale de 
atins. 


Până în 2016 (la finalul celei de-a ll-a perioade), 66 de ţări acceptaseră acest amendament, dar intrarea lui în 
vigoare necesita acordul a 144 de state (iar dintre cele 37 de state care şi-au asumat angajamente, doar 7 le-au 
ratificat prin validare în parlament sau legislaţie naţională). 


Detalii despre ţările semnatare ale acestor acorduri în casetele de mai jos (sursa : Wikipedia) 


Kyoto Protocol to the United Nations Framework 
Convention on Climate Change 



Protocol 

m Sgnaianm to tio Protocol (hat have no* rabfied 
Other UN ntrmbm slales and odservm thal are noi party Io the Protocol 

Signed 11 December 1997^ 

Location Kyoto, Japan 

Effective 16 February 2005^ 

Condition Ratification by at least 55 States to the Convention 
Expiration In force (first commitment period expired 31 
December 201 2p‘ 

Signatories 84^ 

Parties I92PX 4 ! (European Union Cook Islands. Niue and 

all UN member States except Andorra, Canada. 
South Sudan and the United States) 

Depositary Secretary-General of the United Nations 
Languages Arabic, Mandarin, English, French Russian and 
Spanish 

Q) Kyoto Protocol at Wikisource 


Doha Amendment to the Kyoto Protocol 





Acceptance of the Doha Amendment 


| States that rabfied 
r ~~\ Kyoto protocol parties that did not ratify 
| Non-parties to the Kyoto Protocol 

Type International 

Drafted 8 December 2012 

Signed 11 December 1997 

Location Doha, Qatar 

Effective Not in force 

Condition Ratification by 144 state parties required 

(three-fourths of 192) 

Ratifiers 117^ 

Doha Amendment to the Kyoto Protocol at Wikisource 


paris Agreement unaer tne umteo 
Nations Framework Convention on 
Climate Change 



^ State parties 
~i 7 | Signatories 

^ Parties covered by EU ratification 
Drafted 30 November - 12 December 

2015 in Le Bourget, France 
Signed 22 April 2016 

Location New York City, United States 
Sealed 12 December 2015 

Effective 4 November 2016f 1 K^ 

Condition Ratification and accession by 55 
UNFCCC parties accounting for 
55% of global greenhouse gas 
emissions 
Signatories 195^’ 

Parties 18lW(Hst) 

Depositary Secretary-General of the United 
Nations 

Languages Arabic. Chinese Engbsh. French, 
Russian and Spanish 
ţjj) Paris Agreement al Wikisource 


în paralel, negocierile care au avut loc în privinţa acţiunilor necesare după anul 2020 (când expiră şi cea de-a III- 
a etapă a cadrului legal stabilit prin UNFCCC), au dus la adoptarea, în 2015, a încă unui tratat (distinct de 
Protocolul de la Kyoto), numit Convenţia de la Paris. Obiectivul pe termen lung convenit de cele 195 de state 
semnatare este limitarea creşterii temperaturii globale cu max 1.5 °C. 

în ultimii ani, au fost luate măsuri severe şi în privinţa altor surse de poluare, transporturile maritime de 
exemplu, fiind responsabile pentru circa 3.5% din toate schimbările climatice cauzate de emisii. Un singur vas 
transatlantic care transportă containere poluează cât 50 de milioane de maşini la un loc (!), acest lucru 
datorându-se carburantului de calitate inferioară (motorina folosită în industria navală are un conţinut de sulf 
de până la 2.000 ori mai mare decât cea folosită la autovehicule). 

Istoric vorbind, flota comercială mondială este responsabilă pentru aproape 30% din întreaga poluare cu oxizi 
de azot a Pământului şi cu 9% din poluarea cu oxizi cu sulf a Globului (un cargobot de mari dimensiuni poate să 
genereze aprox 5.000 tone de oxid de sulf pe an), procentele fiind atît de mari deoarece vasele comerciale sunt 
folosite 24 de ore pe zi, timp de aprox 280 de zile pe an. 

Sumarizând, în ultimul mileniu Pământul n-a mai trecut printr-un proces de poluare atât de accentuat ca acum ! 


CE PUTEM FACE ? ABORDAREA INTERNAŢIONALĂ, REGIONALĂ Şl NAŢIONALĂ 

Din toate datele statistice şi informaţiile de până acum, rezultă o concluzie evidentă : nu putem continua aşa la 
nesfârşit, trebuie să fim conştienţi că tot ceea ce facem are urmări în viitor şi trebuie să acţionăm în consecinţă. 

Esenţa acestei abordări globale este reprezentată de conceptul de DEZVOLTARE DURABILĂ, care este definită 
de Comisia Mondială pentru Mediu şi Dezvoltare astfel : "Dezvoltarea durabilă urmăreşte satisfacerea 
nevoilor prezentului fără a compromite posibilităţile generaţiilor viitoare de a-şi satisface propriile nevoi" 

La nivelul Uniunii Europene, în cadrul Consiliul European de la Goteborg (2001), a fost adoptată Strategia 
Europeană de Dezvoltare Durabilă, 2 dintre obiectivele generale ale Strategiei vizând în mod direct schimbările 
climatice şi sistemul de transport: 

limitarea schimbărilor climatice şi efectelor sale negative pentru societate şi mediu 
asigurarea că sistemul de transport satisface nevoile economice, sociale şi de mediu, 
minimizând impacturile nedorite asupra economiei, societăţii şi mediului 

în 2007, Uniunea Europeană a adoptat în mod unilateral angajamentul de a reduce emisiile de gaze cu efect de 
seră la până în 2020 cu 20% (un procent comparativ cu nivelul emisiilor din anul 1990) şi a promovat în acest 
sens în 2009, pachetul legislativ "Schimbări Climatice - Energie", prin care se stabilesc instrumente şi măsuri 
concrete vizând atingerea acestui obiectiv. 

în anul 2009, în urma unui proces amplu de consultare cu statele membre şi cu factorii implicaţi, Comisia 
Europeană a publicat "Cartea Albă - Adaptarea la schimbările climatice - Către un cadru de acţiune la nivel 
european" care, în afară de definirea şi adresarea problemei numită aici "climat change", introduce o strategie 
de adaptare, cu obiective şi acţiuni, propune instrumente de finanţare şi stabileşte care sunt etapele următoare 
(în documentul on-line o puteţi accesa dând click aici : https://eur-lex.europa.eu/legal-content ) 

întrucât unele dintre cele mai aglomerate căi maritime din lume înconjoară continentul european, UE a stabilit 
un perimetru în care pot intra doar vasele cu emisii scăzute, zonă care cuprinde Marea Baltică şi Marea 
Nordului, dar şi Canalul Mânecii. 

Dealtfel, în ceea ce priveşte transporturile, obiectivul general la nivelul UE este unul extrem de ambiţios : până 
în 2030 se aşteaptă de la statele membre o reducere cu 20% a emisiilor de GES faţă de nivelul din 2008 şi cu 
60% în anul 2050, comparativ cu nivelul de emisii din anul 1990. 

Abordarea Comisiei Europene pentru reducerea noxelor emise de vehicule este chiar şi mai radicală : 

ÎN 2050 NU SE VA MAI CIRCULA CU VEHICULE CU COMBUSTIBIL CONVENŢIONAL ÎN NICI UN ORAŞ UE ! 

Şi noi ? Noi, românii ce facem ? 


Prin Strategia naţională a României privind schimbările climatice 2013-2020 (poate fi consultată online aici 
Strategia-Nationala-pe-Schimbari-Climatice-2013-2020 ), ne-am stabilit propriile ţinte referitoare la amprenta 
de carbon, eficienţa energetică şi mobilitatea : 

(până) în anul 2020, minim 24% din consumul final brut de energie să fie generat din surse 
regenerabile de energie 

reducerea consumului de energie prin a/ schimbarea comportamentului consumatorilor casnici, ceea 
ce poate determina economii de 1-15% prin utilizarea corectă a aparatelor electrocasnice, a sistemelor 
de iluminat şi a regulatoarelor termostatice pentru energie termică, b/ atragerea investiţiei private în 
proiecte municipale prin utilizarea contractului de performanţă, cu economii estimate de 15% pentru 
clădiri publice şi de 25-30% pentru proiecte de iluminat public, c/ reducerea consumului de energie în 
industrie cu minimum 10%, prin îmbunătăţirea managementului energetic şi aplicarea unor măsuri de 
tip "low- cost" sau chiar "no-cost" 

reducerea emisiilor de gaze cu efect de seră datorate utilizării biocarburanţilor, faţă de emisiile de 
gaze cu efect de seră datorate utilizării combustibililor fosili este de minimum 60%, începând cu data 
de 1 ianuarie 2018, în cazul biocarburanţilor produşi în instalaţii în care producţia a început la data de 
1 ianuarie 2017 sau după această dată 

în ceea ce priveşte transportul aerian, obiectivul este ca, în anul 2050, cel puţin 40% din combustibil să 
fie combustibil cu conţinut scăzut în carbon 


STRATEGII, SOLUŢII, ACŢIUNI, MĂSURI, SFATURI, SAU CE POŢI FACE TU ACASĂ, LA SERVICIU Şl ÎN COMUNITATE 

Am văzut până acum ce înseamnă amprenta de carbon, ce consecinţe nefaste au încălzirea globală şi poluarea 
asupra vieţii oamenilor în general şi a comunităţilor urbane, ce eforturi se fac pe plan global pentru controlarea 
şi atenuarea acestor fenomene provocate de activităţile umane şi care sunt abordările internaţională, regională 
şi naţională în ce priveşte emisiile de gaze cu efect de seră. 

Dacă ne-am opri aici, acest material n-ar avea decât o valoare pur teoretică (de informare) şi poate, cel mult, de 
conştientizare : acum că ştim toate aceste lucruri, important este CE FACEM, dacă ne implicăm (unii cu 
siguranţă aţi făcut-o deja) sau rămânem simpli spectatori. 

Următoarea parte a materialului, la fel de consistentă ca şi prima, se adresează celor care vor să acţioneze, să 
ia atitudine, să-şi schimbe setarea mentală (din reactivă în pro-activă) şi să influenţeze şi pe alţii s-o facă. 

în următoarele 15 pagini veţi găsi sfaturi şi lucruri concrete pe care le puteţi pune în practică, contribuind la 
schimbarea situaţiei actuale. Veţi constata că e simplu şi, în plus, valoarea facturilor de utilităţi va fi mai mică ! 

Deci cum poate fi combătută încălzirea globală ? Pentru început, iată cîteva măsuri ce pot fi luate de autorităţi, 
dar şi de fiecare : 

1. Adoptarea de legi care prevăd reducerea poluării prin aplicarea de taxe tuturor 
companiilor care emit de gaze cu efect de seră sau desfăşoară activităţi ce poluează 

2. Reducerea utilizării energiei termice pentru electricitate şi a combustibililor fosili 
(cărbune, petrol, gaze naturale) şi găsirea de noi surse de electricitate nepoluante 

3. Reducerea consumului de hârtie prin păstrarea documentelor în format electronic 

4. Plantarea copacilor pentru că aceştia absorb dioxidul de carbon şi eliberează oxigen 

5. Folosirea aceluiaşi mijloc de transport împreună cu mai multe persoane 

6. Folosirea bicicletei sau a maşinilor hibrid (electrice) 

în continuare, ne-am propus să vă aducem la cunoştinţă despre câteva strategii personale care au cel puţin 2 
rezultate predictibile : mai multă viaţă şi mai puţin carbon ! 


Deja ştim că schimbările climatice reprezintă o problemă foarte gravă, dar cei vor să schimbe acest lucru, de 
multe ori, nu ştiu ce ar putea să facă şi ce anume în primul rând. 


Desigur, la nivel internaţional se duc tratative referitor la emisiile naţionale ale fiecărui stat, iar companiile 
caută soluţii şi tehnologii pentru a reduce emisiile de dioxid de carbon. 


Dar oare e corect să aşteptăm guvernele şi companiile să acţioneze pentru noi ? Sau putem face ceva pentru 
climă chiar la noi acasă ? Schimbarea climatică este cauzată în primul rând de către oameni, deoarece noi şi 
activităţile noastre suntem principala cauză a emisiei gazelor cu efect de seră. Doar tot noi, oamenii, avem 
puterea de a reduce drastic emisiile (dacă ne-am dori acest lucru cu adevărat). 


Am vorbit despre „amprenta de carbon", iată 13 strategii ne vor ajuta să micşorăm amprenta personală : 


Primul pas intitulat: „Priveşte în ansamblu" ne îndeamnă să ne evaluăm propria amprentă de carbon. 

Doar în acest fel vom înţelege mai repede şi mai uşor cum să obţinem reduceri mari în emisii. Acest pas poate 
părea inutil, însă vorba consultanţilor : „nu poţi gestiona ceea ce nu poţi măsura". Pe ansamblu, amprenta de 
carbon a unei persoane este dominată de 5 activităţi : transportul auto / transportul aerian / consumul de 
energie electrică / combustibilul pentru încălzire / consumul de alimente (carne). Cu cât ele sânt mai frecvente 
si mai însemnate ca volum, cu atât amprenta noastră de carbon e mai pregnantă. 


Este demonstrat că prioritizarea reducerii emisiilor de dioxid de carbon în aceste domenii va da cele mai multe 
roade (de exemplu, amprenta de carbon a unui american e de 19 tone de C02 pe an, o cantitate enormă). 

Pasul doi : „Conştientizează" se bazează pe principiul că trebuie să consumăm cât mai mult din ceea ce 
cumpărăm, în acest fel putem reduce factura la mâncare, deşeurile şi amprenta personală de carbon. 

Aproximativ 12% din gazele de seră sunt produse de activităţile din agricultură, şi asta fără să luăm în calcul 
procentul care rezultă din defrişări şi eforturile de stocare şi prelucrare primară care vin odată cu acestea. 
Statisticile pe care le avem ne arată clar că un procent destul de mare din emisiile de dioxid de carbon vine de 
la alimentele pe care nu le mâncăm niciodată (cca. 20%), sau din pierderile din aprovizionare, adică de la 
producerea acelor alimente care se alterează înainte să ajungă la consumatori (cca. 23%), şi doar 57% din 
emisii provin de la alimentele consumate ! 

Ponderea diverselor grupe de alimente în totalul gazelor cu efect de seră emise de agricultură la nivel global şi 
pierderile pe traseu arată astfel : 



12 % 


18 % 


■ Vita, oaie 

■ pui, peste, porc 

■ lactate 

■ cereale, pâine 
legume 

■ fructe 

■ uleiuri Snacks, 

■ zahar 

■ băuturi 


■ Pierderi din aprovizionare 

■ Risipa de consum 

■ Consum 



Această statistică arată că aproximativ un sfert din totalul alimentelor produse sunt pierdute înainte de a 
ajunge vreodată la consumatorul final, şi încă 10% din alimente sunt irosite în casă ! 

Soluţia e absurd de simplă : să mâncăm mai mult din ceea ce cumpărăm, sau să cumpărăm cât mai aproape 
de cât consumăm. Aceste 2 tactici te ajută să reduci amprenta de carbon cu până la 25% - impresionant, nu ?! 

A treia strategie - „Mănâncă Sănătos". Atunci când consumi alimente cu mai puţin carbon, nu doar îţi reduci 
amprenta personală, dar îţi şi îmbunătăţeşti calitatea dietei. Emisiile provenite de la alimente variază în funcţie 
de câtă energie şi resurse au fost folosite pentru a fi fabricate, produse (de exemplu, carnea de vită, cea de oaie 
şi lactatele sunt produse cu emisii foarte ridicate). 

în graficul de mai jos poţi observa diferenţa dintre cinci diete şi cu cât variază amprenta de carbon a unui vegan 
în comparaţie cu cea a unei persoane care consumă alimente puternic procesate. 

5 American Foodprints Compared: t C02e/person 



■ Băuturi 

■ Snacks, zahar 

■ ulei 

■ fructe 

■ legume 

■ cereale, pâine 

■ lactate 

■ pui, peste, porc 

■ vita, oaie 


„Creşte Confortul" - este o altă strategie, ce-a de-a patra. Odată ce îmbunătăţeşti izolarea şi aerisirea casei, 
poţi obţine reducerea emisiilor şi, în acelaşii timp, reducerea facturilor. Cantitatea de energie termică pe care o 
consumi este determinată de trei factori şi anume : diferenţa între temperatura externă şi cea internă, calitatea 
izolaţiei şi cât de permeabile (ermetice) sunt deschiderile (uşile, ferestrele, sistemele de ventilaţie sau aerisire, 
etc). Cu cât cata ta este mai bine izolată şi mai ermetică, cu atât mai puţine emisii vei cauza, iar în cazul în care 
casa ta pierde energie, emisiile de C02, dar şi facturile, vor fi mai mari. 


Heat ga ins and losses by house type: bWh/m2a 

Ştiai că „Fă mai răcoare în casă cu 1 grad în timpul iernii" este o altă strategie simplă (a cincea) care îţi oferă 
posibilitatea să faci economii la facturile de încălzire şi, în acelaşii timp, să reduci emisiile de gaze ? 

Această strategie nu este poate potrivită pentru toţi (de exemplu pentru familiile cu copii mici), însă este io 
alternativă în cazul în care nu poţi să investeşti în acest moment în locuinţa ta. Poţi obţine o reducere de 10% 
la costul cu energia termică doar setând termostatul cu 1 grad Celsius mai puţin ! 

„Urcă pe bicicletă" - aşa este intitulată ce-a de-a şasea strategie. Folosind o maşină economică, înlocuind-o cu 
transportul public sau făcând naveta vara pe o bicicletă, îţi reduci semnificativ amprenta de carbon. Modul în 
care te deplasezi contează, pentru că amprenta ta este determinată de tipul vehiculului / tipul combustibilului 
/ gradul de ocupare / pocesul de fabricare a maşinii / tehnologia de producţie a combustibilului. 

în graficul de mai jos puteţi observa cât de mult diferă emisiile de dioxid de carbon (exprimate în grame / km) 
pentru fiecare pasager care circulă cu diferite mijloace de transport, plecând de la consum exprimat în sistemul 
american, ca "miles per galon" - MPG adică nr de mile ( 1 milă US = aprox 1.61 Km) făcute cu 1 galon (1 gallon 
US = 3.785411784 litri) de combustibil şi premize ca cea că gradul de ocupare pentru o maşină este de 1,6 
persoane şi 1 persoană pentru bicicletă. 


Large Car (15 MPG) 
Long Flight (business) 
Medium Car (25 MPG) 
Local Bus (US) 
Motorbike (50 MPG) 
Long Flight (economy) 
Small Car (35 MPG) 
Electric Car (US grid) 
Short Flight (economy) 
Heavy Rail (US) 
Hybrid Car (45 MPG) 
Scooter (80 MPG) 
Coach (US) 
Metro (NYC) 
Electric Car (Solar) 
School Bus (US) 
Eurostar Rail (France) 
Cycling 

The Carbon Intensity of Travel: g C02e/pbm 

A şaptea strategie intitulată „Iubeşte meleagurile tale" ne îndeamnă să reflectăm asupra amprentei de carbon 
generate de un singur zbor cu avionul. Acest tip de transport este unul eficient şi rapid, însă are o amprentă de 
carbon imensă, şi orice zbor evitat înseamnă reduceri importante de emisii. Pentru edificare, putem compara 
emisiile unui singur zbor cu avionul, cu cele ale folosirii automobilului şi bicicletei : 


Avion 


1.5 t C02e 



Bicicleta 


O viata de mers 
pe bicicleta pentru 
un danez 


1.51 C02e 


Bugetul de carbon al călătoriilor 

Infograficul de mai sus arată că un singur zbor de la Londra la New-York echivalează cu condusul unei maşini 
timp de un an sau cu mersul pe bicicletă timp de o viaţă. 

Este adevărat că în zilele noastre avionul rămâne cel mai convenabil mijloc de transport pe distanţe lungi, dar 
cel puţin o parte dintre călătorii pot fi făcute şi cu alte mijloace. 

Deasemeni, îndemnul sugerează să vizitezi mai întâi împrejurimile, regiunea, ţara şi continentul în care trăieşti 
şi abia după aceea destinaţiile mai îndepărtate. 

Strategia numărul opt nu face decât să întărească un sfat pe care-l ştim din familie : „Alege calitatea" în 
detrimentul cantităţii, şi astfel vei reduce emisiile asociate produselor. Ciclul de viaţă a unui podus este 
alcătuit din 5 etape : materiale, manufactură, distribuţie, uz şi reziduu. 

Practic, dacă optăm pentru produse de bună calitate (care de obicei sunt şi mai fiabile), acestea vor avea o 
durată de viaţă mai lungă, iar amprenta de carbon cauzată de mai multe produse de proastă calitate pe care 
le-ai fi cumpărat, utilizat şi aruncat în aceeaşi perioadă, ar fi fost cu siguranţă mai mare. 

„Mai mult cu mai puţin" este a ce-a de-a noua strategie propusă. Aici trebuie să vedem unde şi cum este 
produsă energia electrică. De ex, pentru 10.000 kWh - cam câtă energie este necesară pentru fucnţionarea 
unei locuinţe timp de un an, se vor genera aproape 10 tone de C02 din arderea combustibilului folosit pentru 
producerea ei. Ca să obţinem aceiaşi 10.000 kWh folosind derivate din petrol, se vor genera 8,3 tone de C02, 
iar în cazul gazelor naturale 5,5 tone, în timp ce obţinerea altor forme de energie regenerabilă (şi implicit şi 
cu un consum mic de carbon) este de 0,5 tone sau mai puţin. 

Ce facem însă în cazul în care nu avem nici acces la energie ieftină cu consum mic de carbon şi nici nu putem să 
ne asigurăm singuri energia (regenerabilă) necesară ? 

Monitorizăm consumul de energie - astfel evitam risipa, economisim bani şi (încă o dată) reducem emisiile. 

„Atenţie la waţi", asta putem face când nu mai avem alte soluţii (a zecea strategie) Monitorizăm şi calculăm 
câtă energie electrică consumăm şi de câtă avem într-adevăr nevoie, deoarece sunt nenumărate cazuri când 
lăsăm ceva în priză fără să fie nevoie, o sursă de lumina ziua, etc. De exemplu, la nivel global o persoană 
consumă în medie cam 730 kWh, însă americanii folosesc în medie 4,678 kWh/persoană, un britanic aprox 
1,898 kWh/persoană, în timp ce în unele regiuni ale Africii consumul este mai mic de 100 kWh/persoană ! 

Consumul de electricitate rezidential/locuitor: bWh/an 

Source: Enerdata 


„Plăteşte-I pe om" e motto-ul celei de-a unspezecea strategii. Conceptul este următorul : dacă o să cheltuiţi 
mai mult pentru servicii, o să alocaţi mai puţini bani pentru restul activităţilor şi produselor ce emit cantităţi 
mari de dioxid de carbon şi vă măresc amprenta personală, lată mai jos cîteva repere : 

Intensitatea carbonului din cheltuielile kg C02e / $ 


Electricitate 
Gaze Naturale 
Benzina 
Avionul 
Alimente 
Produsele 
Serviciile 



5.2 

5.2 


Sursa: Own calculation, BEA, EPA, IO-LCA studies 

O altă strategie este cea a compensării de carbon pentru reducerea amprentei tale. „Alege alt fruct", strategia 
cu numărul 12 are ca scop educarea în materie de „compensări", de genul "renunţ la ceva ca să susţin, să 
încurajez altceva" (de exemplu, cumpăr bunuri şi servicii ale industriilor locale, pe care le cunosc, în detrimentul 
unor mărfuri de import, despre care nu ştiu cum au fost produse). Trebuie să fim atenţi ce alternative avem, ce 
servicii şi produse cumpărăm, dacă acestea provin de la o companie cu reputaţie bună, dacă standardele ei 
sunt transparente şi se raportează la un sistem de referinţă legat de mediu, dacă tehnologia folosită este una 
cu care eşti de acord, etc. 

Cea de-a treisprezecea (şi ultima), strategie - „Canalizează-ţi talentul" este, poate, cea mai importantă. 

Dacă îţi foloseşti imaginaţia, cunoştinţele şi aptitudinile tale unice, poţi avea un impact climatic ce-ţi 
depăşeşte cu mult amprenta de carbon. Nu de puţine ori, soluţii ingenioase la probleme aparent minore, care 
au devenit instrumente sau moduri de a lupta cu încălzirea globală, au venit din partea unor persoane private şi 
a unor companii mici, de la grupurile de eco-activişti sau din mediul studenţesc/academic. 

REDU-ŢI AMPRENTA DE CARBON, FII PARTE A SOLUŢIEI, NU A PROBLEMEI ! 

Sursa : http://blog.romstal.md 


URMĂTOARELE SFATURI SUNT BAZATE PE UN RAPORT AL ADMINISTRAŢIEI PENTRU ENERGIE DIN SUA 

Dar credem că ele se pot aplica şi la casele noastre, în aşa fel încât, în această iarnă (sau următoarea), să ne 
reducem puţin impactul asupra planetei. 

Pentru cei care au o anumită vârstă, ştim că sfatul următor le aduce aminte de perioada comunistă, când 
încălzirea apartamentelor se făcea „raţional", dar.. 

1. îmbrăcaţi-vă mai gros în casă sau puneţi o pătură în plus pe voi 

De cele mai multe ori, frigul nu este frig în casă, ci doar o variaţie de temperatură uşor de suportat de corp. 
Decât să daţi drumul la încălzire, mai bine mai puneţi ceva pe voi. Cheltuielile variază în funcţie de sistemul de 
încălzire, dar tot sunt cheltuieli! în SUA, încălzirea şi răcirea locuinţelor sunt responsabile cu 48% din folosirea 
energiei într-o casă tipică. 

2. Scoateţi din priză aparatele când nu le folosiţi 

Chiar dacă nu sunt în funcţiune, aparatele electrice consumă curent din reţea. Aici intră filtrul de cafea, 
aeroterma, uscătorul de păr etc. De exemplu, un filtru de cafea consumă 1,14 W când nu este folosit dar stă în 
priză, iar un cuptor cu microunde, 3,08 W. O idee ar fi să le cuplaţi la un prelungitor cu întrerupător sau să 
scoateţi la final prelungitorul din priză. 

3. Nu mai faceţi baie în cadă 

Ştim, este comod să faci baie în cadă decât un duş rapid, dar încălzirea apei pentru baie este responsabilă cu 
18% din costurile de energie ale casei. Pentru o baie, sunt necesari 50-60 I de apă. Dacă nu vă place duşul, 
folosiţi apă doar caldă, nu fierbinte. 

4. Gătiţi eficient 

Când gătiţi, acoperiţi oala sau tigaia, pentru a conserva energia şi a prepara mai repede mâncarea. După ce 
folosiţi cuptorul, lăsaţi uşa lui deschisă, ca să încălziţi camera, dar nu daţi drumul la aragaz sau cuptor doar 
pentru a încălzi locuinţa. De asemenea, este indicat să gătiţi mai multă mâncare odată. 

5. în timpul zilei, trageţi perdelele, să intre soarele 

Spre seară, acoperiţi din nou ferestrele cu perdele. Astfel, căldura acumulată rămâne în mare parte în casă. 
Dacă nu aveţi termopane, procedaţi ca pe timpuri: acoperiţi geamurile neizolate cu pături sau alte materiale 
izolatoare. 

Aceste sfaturi simple pot părea că vă vor reduce confortul şi vă schimbă obiceiurile, sunt însă lucruri pe care le 
puteţi face puţin câte puţin. 

Când veţi vedea cum scad cheltuielile legate de încălzirea casei, vă veţi bucura cu siguranţă ! 

Sursa: sfaturi-reducere-amprenta-carbon-iarna Asociaţia Mai Mult Verde 


TOP 10 METODE PENTRU A REDUCE POLUAREA PE CARE O PROVOCĂM CU TOŢII FĂRĂ SĂ ŞTIM 

Orice membru al unei comunităţi, prin modul în care îşi duce viaţa, produce în fiecare moment o anumită 
cantitate de deşeuri. Toţi avem o amprentă climatică personală deoarece aproape toate activităţile umane 
implică emisii de dioxid de carbon. 

De la hrana, hainele şi produsele cosmetice pe care le folosim până la călătoria cu avionul sau cu maşina 
personală, toate generatoare de poluare. Fiecare om are o amprentă climatică personală, care este efectul pe 
care îl are asupra climei. Amprenta climatică se calculează prin totalul emisiilor de gaze cu efect de seră pe care 
cineva le poate produce şi se măsoară în C02. 

Potrivit Asociaţiei Environ, „amprenta de carbon se calculează prin adunarea emisiilor de C02 rezultate în 
urma activităţilor zilnie pe o perioadă de un an: consumul de electricitate şi de apă, mijloace de transport, 
alimentaţie, îmbrăcăminte, călătorii, generarea de deşeuri. Toate activităţile umane implică emisii de dioxid 
de carbon, având un impact direct asupra schimbărilor climatice". 

Statisticile Eurostat arată că fiecare european emite în decursul unui an aproximativ 10 tone de C02, iar un 
copac reuşeşte să absoarbă în acelaşi timp doar o tonă de C02. „Amprenta de carbon maximă admisă pentru 
o dezvoltare durabilă este de 2 tone/an/persoană", se arată în ghidul Asociaţiei Environ realizat în parteneriat 
cu Ambasada Republicii Federale Germania (pe care îl găsiţi pe aceeaşi pagină dedicată mediului). 

Spre exemplu un regim alimentar vegan are o amprentă de 2,9 kg C02/zi, în timp ce un regim alimentar bazat 
pe carne are 7,2 kg C02/zi. Un zbor Bucureşti-Londra are o amprentă climaticp de 350 kg C02, în timp ce 250 
de kilometri parcurşi cu un autobuz - 30 kg C02, iar 1 kilometru de bicicleta nu implică nici o emisie de C02. 

Acelaşi ghid oferă şi 10 sfaturi utile pentru a reduce amprenta de carbon : 

1. Nu cumpăra mai mult decât ai nevoie ! 

2. Opreşte funcţia stand-by, unele aparate electronice pot consuma curent 
chiar dacă nu sunt pornite 

3. Diminuează luminozitatea televizorului ! 

4. Izolează-ţi locuinţa ! 

5. Cumpără aparatură electrocasnică eficientă energetic (cele cu etichetă A şi A+) 

6. Optează pentru o maşină cu un consum redus de combustibil 

7. Foloseşte pe cât posibil mijloacele de transport în comun 

8. Alege ca destinaţii de vacanţă locuri mai apropiate de casă ! 

9. Foloseşte cât mai multă lumină naturală 

10. Setează termostatul cu un grad mai puţin ca de obicei! 


Sursa : 


Simona Stanciu, Adevarul.ro 

GHIDUL ECOLOGISTULUI LENEŞ 


încălzirea globală şi dispariţia zilnică a hectare întregi de păduri te afectează în mod direct. De aceea nu trebuie 
să ignori aceste fenomene şi trebuie să încerci să devii puţin mai prietenos cu mediul înconjurător. 

Dacă uneori ţi-e prea lene să sortezi gunoiul sau să scoţi toate aparatele din priză când pleci de acasă, acum nu 
mai ai nici o scuză. lată câteva modalităţi simple prin care poţi să contribui fără a depune prea mult efort: 

1. Spală la rece 

Atunci când îţi speli hainele, 90% din energie se consumă pentru încălzirea apei. Soluţia eco este de a-ţi spăla 
hainele la o temperatură scăzută. în acest mod vei reuşi să reduci consumul de energie şi să economiseşti bani, 
dar vei avea şi haine curate. 

2. Cumpără produse locale 

Merele nu ar trebui să călătorească mii de kilometri pentru a ajunge în frigiderul tău. Aceste produse nu sunt 
proaspete şi transportul lor măreşte cantitatea de gaze eliminate care provoacă efectul de seră. Aşa că, data 
viitoare când mergi la cumpărături, încearcă să alegi produse locale, care sunt mai proaspete şi au mai mulţi 
nutrienţi. 

3. Curăţă eco 

Săpunurile normale, detergentul de vase şi cel de haine conţin petrol şi chimicale dăunătoare pentru sănătatea 
ta, dar şi pentru mediul înconjurător. Alternativele pe care ţi le oferă piaţa produselor eco au mai multe 
avantaje decât crezi. Gândeşte-te cât ulei s-ar economisi dacă fiecare gospodină ar înlocui numai un produs pe 
bază de petrol cu unul fabricat din plante. 

4. Fii bun cu peştişorii tăi 

Dacă te gândeşti să îţi cumperi un peştişor, ia în considerare şi impactul ecologic pe care îl poate avea decizia 
ta. Peştii din magazinele de animale sunt adesea capturaţi folosind cianură, care este aruncată în apă pentru a-i 
ameţi şi a-i face să plutească la suprafaţă. Majoritatea nu supravieţuiesc, iar cianura dăunează mediului marin, 
care este afectat deja şi de schimbările de climă. Vestea bună este că există şi magazine care vând peşti născuţi 
în captivitate, alegerea perfectă pentru un ecologistîn devenire. 

5. Printează în mod deştept 

Dacă trebuie neapărat să printezi un document, asigură-te că ai setat imprimanta să printeze pe ambele părţi 
ale foii, pentru a economisi hârtie. în acest mod vei reuşi să economiseşti şi bani, dar şi să contribui la 
reducerea numărului de copaci tăiaţi pentru a produce hârtie. 

6. încetineşte (la volan) 

Mai important decât tipul de maşină pe care îl conduci este felul în care conduci. Dacă mergi cu viteză, 
accelerezi rapid şi pui frână mereu, vei avea un consum mai mare de combustibil şi influenţezi negativ mediul 
înconjurător din cauza emisiilor de gaze ale maşini. 

Aşa că încetineşte puţin data viitoare când mergi cu maşina, vei economisi bani şi vei ajunge în siguranţă acasă. 

7. Nu mai printa toate documentele 

Chiar ai nevoie de o copie fizică după fiecare hârtie pe care o primeşti de la bancă sau colegi ? Dacă ai un 
calculator şi internet, răspunsul este nu. 

Prin folosirea sistemului de tranzacţii bancare online vei reuşi să îţi organizezi contabilitatea mai bine şi vei 
reduce cantitatea de hârtie folosită. Această alternativă te ajută să fii mai prietenos cu mediul înconjurător, dar 
şi să câştigi timp, pentru că nu vei mai sta la cozile interminabile de la bănci. 

Sursa : Ioana Mareş, Romania Libera 

DOUĂ ROŢI CONTRA PATRU : 


CÂT DE ECO-FRIENDLY E O BICICLETĂ ÎN COMPARAŢIE CU O MAŞINĂ 


Unele voci susţin că mersul pe bicicletă sau pe jos s-ar putea să nu fie într-atât de ecofriendly pe cât se spune, 
şi asta pentru că organismul arde mai multe calorii în timpul acestor activităţi decât în timpul şofatului. 
Brian Palmer, de la revista Slate, a încercat să afle amprenta de carbon a mersului pe două roţi, începând cu 
procesul de fabricare. 

E greu de spus exact cât de multe gaze de seră implică fabricarea unei biciclete atât timp cât nici unul dintre 
marii producători velo nu a publicat date privind consumurile de energie. Cu toate acestea, există două analize 
independente, valabile pentru o bicicletă a cărui cost mediu de producţie este de 265 de dolari : 

o absolventă a institutului MIT, Shreya Dave, a făcut în 2011 un calcul în urma căruia a estimat că la 
fabricarea unei biciclete ar rezulta emisii de aproximativ 240 de kg de gaze cu efect de seră; 
cam în aceeaşi perioadă, un cercetător asociat al publicaţiei Grist a ajuns, printr-un alt algoritm, la o 
amprentă de carbon de 1 tonă pentru fiecare 1.000 de dolari costuri de producţie. 

în ceea ce priveşte duşmănia bicicletei cu mediul din cauza caloriilor arse (corpul cere mai multă mâncare deci 
e nevoie de mai multă agricultură, care înseamnă şi C02) Pacific Institue a arătat că beneficiile biciclitului sau 
ale mersului pe jos faţă de mediu nu ar putea fi anulate decât de o dietă constând exclusiv în carne de vită. 

Trecând la comparaţia maşină vs. bicicletă, Shreya Dave a observat că amprenta de carbon a unei berline este 
de zece de ori mai mare decât a unei biciclete calculat pe kilometru, în condiţiile în care ambele supravieţuiesc 
15 ani, iar bicicleta este condusă preţ de 3.000 de kilometri pe an. Mare parte din această diferenţă se 
datorează arderii combustibilului, dar şi faptului că bicicletele necesită mai puţină infrastructură. 

Chiar dacă toate bicicletele ar circula pe piste dedicate şi nu pe şosea, Dave a calculat că turnarea, pavarea şi 
administrarea drumurilor în numele maşinilor emite o canitate de gaze cu efect de seră de aproape patru ori 
mai mare decât operaţiunile de gestionare a pistelor de biciclete. Plus că vehiculele pe două roţi avariază 
drumurile într-o mai mică măsură decât maşinile. O bicicletă cântăreşte, în medie, în jur de 13 kilograme, ceea 
ce înseamnă mai puţin de 1% din greutatea unei Toyota Prius şi mai puţin de 0,4% din greutatea unui Hummer. 

Mai departe, o bicicletă necesită întreţinere, însă înlocuirea plăcuţelor de frână şi ajustarea cablurilor 
generează doar 1/16 din emisiile de carbon generate de toate schimburile de ulei, înlocuirea anvelopelor 
sau reglarea unghiurilor roţilor pe care le necesita maşinile. 

Dar ce putem spune despre alte moduri de a ajunge la serviciu ? 

Conform analizei lui Dave bazată pe ciclul de viaţă, singurul vehicul care se apropie de aceste cifre este 
autobuzul în orele de vârf, şi nici acesta nu-i atât de apropiat ca valori. Un autobuz încărcat la maxim cu 
călători generează emisii de carbon de doar 2,6 ori mai mari decât o bicicletă, pe pasager, dar cursele din 
timpul nopţii şi week-end ruinează credibilitatea autobuzelor în ce priveşte mediul, în afara orelor de vârf, 
acesta fiind responsabile pentru o amprentă de carbon de 20 de ori mai mare decât o bicicletă. 

Cei dintre voi care credeţi cumva că metroul subteran sau de suprafaţă (tramvaiul) sunt la fel de ecologice ca o 
bicicletă (pentru că funcţionează cu electricitate, deci nu poluează, nu-i aşa ?), mai gândiţi-vă ! 

Ca funcţionare şi capacitate, ele sunt relativ comparabile cu un autobuz (dublu) plin cu călători, dar necesită o 
infrastructură mai scumpă decât şoselele (de extuneluri) dedicată doar lor. Chiar dacă am ignora energia 
necesară pentru construcţia şi întreţinerea unei linii de metrou, prin comparaţie, energia consumată de un 
metrou generează emisii pe kilometru de 4 ori mai mari decât cele generate de o bicicletă. V-a convins analiza ? 

Sursa : Captain Planet, Think Outside the Box, totb.ro / Two wheels vs Four, Brian Palmer, slate.com 

RECICLAREA - UNUL DIN PRINCIPALE MODURI DE A CONTRIBUI LA COMBATEREA POLUĂRII MEDIULUI 

Reciclarea înseamnă re-procesarea materialelor aruncate şi înglobarea lor în produse noi. 

în general, reciclarea previne pierderea unor materiale potenţial folositoare, reduce consumul de materii prime 
şi de energie , diminuând astfel producerea de gaze cu efect de seră. Reciclarea este un concept relativ modern 
în managementul deşeurilor, dar se practică de mii de ani la scară individuală sau în comunităţile izolate. 

Materialele reciclabile pot proveni dintr-o gama largă de surse şi includ sticla, hârtia, aluminiul, asfaltul, fierul, 
textilele, PET-urile (provenite din gospodăriile particulare dar şi din industrie). Deşeurile biodegradabile, cum ar 
fi cele alimentare sau resturile vegetale (inclusiv cele din gradină) sunt de asemenea reciclabile, cu ajutorul 
microorganismelor (prin transformare în compost / digestie anaerobă). 

Materialele reciclabile trebuie sortate şi separate pe tipuri de produse. Trebuie prevenită contaminarea lor 
cu alte materiale, pentru a le creşte valoarea şi a facilita procesarea. Sortarea poate fi efectuată de producător 
sau la centrele de colectare. Colectarea deşeurilor se poate face în două moduri : fie firma care le procesează le 
ia direct de la producător, fie producătorul le duce prin mijloace proprii la centrul de colectare. 

Reciclarea nu include refolosirea materialelor care îşi păstrează forma iniţială, pentru alte scopuri decât cele 
iniţiale. 

Este important să reciclăm, deoarece astfel: 

S se protejează natura şi resursele naturale 
S se reduce poluarea solului, apei, aerului 
S se reduce poluarea mediului înconjurător 
S se economiseşte energie 

Reciclarea a devenit mult mai uşoară mulţumită iniţiativelor guvernelor europene de stimulare a reciclării. 

învăţaţi noi moduri de a elimina deşeurile şi alegeţi produse şi ambalaje cu un impact redus asupra mediului. 

Puneţi sticlele folosite separat si sortati hartia, cartonul, plasticul si cutiile de aluminiu de restul deşeurilor. 

Reciclarea unei cutii de aluminiu economiseşte 90% din energia necesară producerii unei cutii noi, adică 9 kg de 
emisii de C02 pentru fiecare kg de aluminiu ! Prin reciclarea unui kilogram de plastic, se economisesc 1,5 kg de 
C02; pentru un kilogram de sticlă se evită emiterea a 300 gr de C02, iar reciclarea unui kilogram de hârtie, în 
loc de eliminarea la o groapă de gunoi, scuteşte 0,9 kg de emisii de C02 şi metan. 

Reduceţi deşeurile. Multe din produsele pe care le cumpărăm generează, într-un fel sau altul, gaze cu efect de 
seră, pe durata producţiei sau a distribuţiei lor. Daca folosiţi o caserolă de alimente reutilizabilă, în locul uneia 
de unică folosinţă, economisiţi astfel energia necesară producerii unor noi caserole. 

Refolositi pungile pentru cumpărături. Când mergeţi la cumpărături, utilizaţi pungile refolosibile în loc de o 
nouă pungă la fiecare casă de marcat. Astfel, puteţi economisi energie şi puteti reduce cantitatea de deşeuri. 
Deşeurile nu numai că elimină C02 şi metan în atmosferă, ci şi poluează aerul, pânza freatică şi solul. 

Alegeţi produsele fără ambalaje inutile şi cumpăraţi rezerve acolo unde se poate, veţi reduce cantitatea de 
deşeuri şi consumul de energie ! 

Cumpăraţi inteligent. O sticlă de 1,5 I are nevoie de mai putină energie şi produce mai puţine deşeuri decât trei 
sticle de 0,5 I. 

Reciclaţi deşeurile organice. în Uniunea Europeană, gropile de gunoi sunt responsabile pentru 3% dintre 
emisiile de gaze cu efect de seră, datorită metanului eliberat prin descompunerea deşeurilor biodegradabile. 

Dacă aveţi o gradină, puteti evita această problemă prin reciclarea sau compostarea deşeurilor organice (aveţi 
grijă să realizaţi corect compostarea, deoarece deşeurile organice se descompun numai în prezenţa unei 
cantităţi suficiente de oxigen, altfel fermentarea anaerobă va cauza emisii de metan şi un miros insuportabil). 

De ce să reciclăm plasticul ? 

Pentru că descompunerea naturală în mediul înconjurător necesita peste 500 de ani (datorită compuşilor care îl 
alcătuiesc). Sticlele din plastic (PET-urile), de exemplu, nu se degradează complet niciodată. Cu fiecare tonă 
de plastic reciclat se economisesc între 700 - 800 kg de petrol brut. 



Cum reciclăm plasticul ? 

Pentru a contribui la valorificarea deşeurilor din plastic, fiecare poate stoca separat PET-urile în propria 
locuinţă. Mai întâi, ele se spală de resturile conţinutului şi se îndepărtează daca este cazul etichetele de hârtie 
sau alte părţi care nu sunt din plastic. Apoi sticlele pot fi turtite, bidoanele tăiate şi stocate temporar într-un sac 
menajer sau un coş mai mare. 

Avantajele reciclării plasticului : conservarea resurselor de petrol (ştiut fiind că majoritatea maselor plastice se 
obţin din petrol) / reducerea emisiilor nocive din aer / protecţia solului şi apelor. 

De ce să reciclăm hârtia şi cartonul ? 

Pentru că la tipărirea unui cotidian de mare tiraj se folosesc 3.000 de metri cubi de lemn şi pentru asta se taie 
1.500 de arbori cu o vârsta medie de 50 de ani. Prin reciclarea hârtiei şi ambalajelor din carton se pot reduce 
semnificativ defrişările făcute în scopul obţinerii produselor pe bază de celuloză (de exemplu prin reciclarea 
unei singure tone de deşeuri de hârtieşi carton, se salveaza 17 copaci). 

în plus, se economisesc 30.000 de litri de apă, se consumă cu 28% - 80% mai puţină energie electrică faţă de 
fabricarea hârtiei obişnuite, se eliberează cu 27 de kilograme mai puţine substanţe poluante in atmosfera si se 
eliberează aproximativ 2,5 m3 din spaţiul destinat depozitarii deşeurilor. 

Cum reciclăm hartia ? 

Putem contribui la revalorificarea deşeurilor din hârtie prin stocarea lor separată în propria locuinţă. Ele pot fi 
apoi valorificate la centrele de colectare sau depuse la pubelă . 

între avantajele reciclării hârtiei amintim aici: reducerea consumului de apă cu pînă la 60%/ reducerea de 
energie cu apox 40% / reducerea poluării aerului cu pînă la 70% / reducerea poluării apei cu aprox 35%. 

De ce să reciclăm metalul ? 


Pentru că o cutie de aluminiu dispare natural în 100 de ani dar nu există un număr limită de reciclări industriale 
ale aluminiului (acest metal este 100% reciclabil !). 

Pentru că fabricarea unui produs nou din metal reciclat economiseşte între 74% si 95% din energia necesară 
realizării aceluiaşi produs din resurse primare. Dacă reciclăm o doză de aluminiu vom economisi energie 
suficientă pentru producerea altor 20 de doze. 

De ce să reciclăm sticla ? 

Pentru că până la 90% din sticla nouă poate fi făcută din sticlă revalorificată, ceea ce economiseşte energie şi 
materie primă. Sticla poate fi reciclată la nesfârşit fără să-şi piardă din calităţi. 

Gândeşte înainte de a arunca lucrurile care nu-ţi mai trebuie ! 

Nu arunca nimic la întâmplare, chiar dacă nu găseşti imediat un coş de gunoi, asta nu înseamnă că nu este de 
datoria ta să ai grijă unde arunci ; ajută-ţi familia să sorteze pe categorii gunoiul pe care îl produce ; respectă 
indicaţiile de pe containerele de colectare selectivă şi nu amesteca materialele între ele; turteşte recipienţii 
înainte de a-i introduce în container pentru a mări cantitatea de deşeuri colectate şi transportate ; cumpără de 
preferinţă produse ambalate sumar. 


E timpul să reciclam şi deşeurile din ambalaje ! 


Daca nu tu atunci cine ?în fiecare zi aruncăm la gunoi lucruri care s-ar putea refolosi sau recicla. Cum ar arăta 
viaţa noastră, a tuturor, dacă începând din acest moment am ţine cont de aceste sfaturi şi am face toate 
lucrurile cotidiene ţinând cont de principiul celor 3 R (REDUCEREA / REFOLOSIREA / RECICLAREA) ? 


DE CE ALEGEM AMBALAJE 


VERZI? 




Produs din resurse finite, 
cum este petrolul. 


Procesul de producţie 
creară un mediu toxic, cu 
emisii de carbon in 
atmosferă. 


Materialele descompuse 
devin nutrienţi pentru 
pământ. 


Făcute Integral din 
plante. 



Ştii că plasticul se 
descompune intr-o 
mie de ani şi că este 
extrem de toxic 
pentru pământ? 


PLASTIC & 
POLISTIREN 


@ 


Doar 5% din plastic este reciclat, 
restul ajunge in gropile de gunoi. 


0 § 


BIODEGRADABIL & 
COMPOSTABIL 


50% din plasticul 
produs ajunge in 
produse de unică 
folosinţă. 


Produsele Biodeck 
sunt certificate ca 
fiind 100% 
compostabile in 
doar câteva luni. 


Este alternativa ideală la 
plasticul de unică 
folosinţă. 




Amprenta de carbon 
este cu 75% mai 
mică în procesul de 
producţie. 


bfodeck 


Dacă ne setăm corect mintea, vom putea găsi şi alte întrebuinţări pentru multe dintre ambalajele, reziduurile şi 
deşeurile pe care, până acum, le aruncam fără ezitare sau discernământ. 

ÎN FINAL, CÂTEVA SFATURI PENTRU REDUCEREA AMPRENTEI DE CARBON A UNEI FAMILII 

evitarea deplasărilor cu maşina la serviciu (alternative - bicicleta, autobuzil, metroul) 
deplasările la sfârşit de săptămână să se facă în mod combinat (cu alte familii), să se 
urmărească reducerea deplasărilor cu mai multe maşini; 

momentul cumpărăturilor să se coroboreze cu deplasările zilnice la locul de muncă şi 
astfel să fie redus la jumătate numărul de deplasări; 

spălarea vaselor / hainelor în maşina automată să se faca cu regularitate mai mică, 
şi anume 6-8 spălări pe lună; 

plasarea unui ventilator aproape de tavan, în loc de aparat de aer condiţionat (vara) 
şi aerisirea locuinţei peste noapte; 

folosirea becurilor cu consum energetic scăzut în locul celor incandescente, adică în loc 
de becuri de 75 W folosirea becurilor economice de 10-15W care au aceeaşi luminozitate 
şi închiderea iluminatului în încăperile pe care nu le folosim; 

reducerea folosirii aparatului cu mico-unde la jumătate prin decongelarea produselor 
pe cale naturală - lăsându-le în frigider de pe o zi pe alta (e şi mai sănătos); 
reducerea funcţionarii frigiderului cu 10%, prin programarea ciclului de funcţionare sub 
maxim (la 3-5°C); 

închiderea aparatelor electrice în loc de a le laşa pe stand-by (monitor calculator, 
televizor, DVD, aparatură muzicală, etc) 

petrecerea timpului mai degrabă împreuna cu prietenii şi familia, în loc de vizionarea 
programelor la televizor (care sunt, sa recunoaştem, de o calitate din ce în ce mai slabă) 
şi reducerea timpului funcţionarii acestuia peste noapte; 

folosirea la o putere diminuată cu 25% a diverselor aparate electrice de uz personal; 
setarea centralei la o temperatura medie de 21°Cîn loc de 23°C şi izolarea locuinţei 
cantitatea de apă caldă folosită în timpul duşului se reduce cu un sfert dacă în timpul 
săpunirii se închide apa. 

Sursa : ecomagazin.ro 

FAPTUL CĂ Al CITIT ACEST MATERIAL ARATĂ CĂ ÎŢI PASĂ ! TRANSMITE-L Şl ALTORA (PRIN E-MAIL) 


Şi dacă ai constatat că faci deja o bună parte dintre lucrurile menţionate aici, 
probabil te întrebi acum "Ce mai pot face ?". Mai poţi : 

- să contribui la reducerea emisiilor la locul de muncă 

- să militezi pentru mersul pe jos, cu bicicleta şi transportul public 

- să sprijini acţiuni ce combat defrişările pădurilor 

- să investeşti în afaceri cu tehnologii cu consum redus de carbon 

- să faci voluntariat pentru conştientizarea schimbărilor climatice 

- să notezi locurile unde ai văzut gunoaieîn oraş şi să le raportezi 

- să strângi gunoaiele lăsate de alţii în natură 

Pentru a rămâne în contact cu noutăţile, te invităm să accesezi periodic pagina 
dedicată mediului şi dezvoltării durabile, pe site-ul Primăriei (click aici ). 

© Copyright Primăria Municipiului Piatra Neamţ 2018 

